Francisco Solano López - Wikipedia, déi fräi Enzyklopedie

# Francisco Solano López

### Vu Wikipedia, der fräier Enzyklopedie.

De Francisco Solano López (Carrillo), gebuer den 24. Juli 1826 zu Asunción am Paraguay, a gestuerwen den 1. Mäerz 1870 zu Cerro Corá, war vun 1862 bis 1869 President vu Paraguay.

Hie war deen eelste Jong vum Diktator Carlos Antonio López a war mat 18 Joer schonns Brigadegenerol. Wéi de Papp den 10. September 1862 gestuerwen ass huet säi Jong mat Hëllef vum Militär d'Muecht iwwerholl. Op déi Manéier krut seng iresch Mätress Elisa Alicia Lynch e groussen Afloss op d'Politik vum Land.

Well hie seng Muecht ze grouss gesinn hat, an d'Stäerkt vun den Nopeschlänner Brasilien an Argentinien ënnerschat hat, huet en sech zu gläicher Zäit a Streidereien mat deenen zwee eranzéie gelooss an an e Biergerkrich a sengem eegene Land, an deen sech déi zwéin ernimmte Länder agemëscht hunn.

Am Dezember 1864 koum et dann zum Krich mat Brasilien. Andeems de López Argentinien gefrot huet, fir senger Truppen an d'Provënz Corrientes ze stationnéieren, huet en et fäerdechbruecht , datt en den 1. Mee 1865 eng Tripelallianz géint sech hat. Brasilien, Argentinien an Uruguay. Hie koum nach derzou, fir déi brasilianiesch Mato Grosso-Provënz 1864 ze besetzen. Mee seng Invasioun an Uruguay 1865 war eng Katastroph. Am Januar 1869 huet hien sech missen zréckzéien an den nërdlechen Deel vu Paraguay, wou hien et nach iwwer e Joer ausgehalen huet. Do ass en, nodeems hie sech net wollt erginn, ëmbruecht ginn.

Fir déi Eng war hien e megalomaneschen südamerikaneschen Wieregär-Napoléon, fir Anerer war hien en Held, deen de Brasilianer an den Argentinier hir territorial Gelëschter gebremst krut.

Vun "http://lb.wikipedia.org../../../f/r/a/Francisco_Solano_L%C3%B3pez_8a93.html"

Kategorien: Presidente vum Paraguay | Genereel | Gebuer 1826 | Gestuerwen 1870

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Español
- Esperanto
- Eesti
- Français
- עברית
- Italiano
- 日本語
- Nederlands
- ‪Norsk (bokmål)‬
- Polski
- Português
- Türkçe
- Українська